ΓΡΑΠΤΗ ΕΡΩΤΗΣΗ E-1129/02

υποβολή: Erik Meijer (GUE/NGL) προς την Επιτροπή

(22 Απριλίου 2002)

Θέμα: Η έλλειψη διαφάνειας και συγκρισιμότητας όσον αφορά τη δημοσιονομική διαχείριση των πόρων στα διάφορα τμήματα της κάθε ευρωπεριφέρειας

1. Έχει λάβει η Επιτροπή γνώση της έκθεσης του Ελεγκτικού Συνεδρίου των Κάτω Χωρών στην οποία καταγγέλλεται το γεγονός ότι η διάθεση των πόρων που προορίζονται για τις επτά ευρωπεριφέρειες στη διασυνοριακή περιφέρεια μεταξύ Κάτω Χωρών, Βελγίου και Γερμανίας δεν ελέγχεται καταλλήλως, επειδή οι ελεγκτές που είναι εντεταλμένοι από τις κρατικές αρχές του ενός κράτους μέλους ουδόλως γνωρίζουν τι συμβαίνει με τη δημοσιονομική διαχείριση στο τμήμα της ευρωπεριφέριεας που ανήκει σε άλλο κράτος μέλος·

2. Ποιος είναι ο λόγος για τον οποίο δεν έχει ακόμη επιτευχθεί η ολοκλήρωση των ελέγχων και η δυνατότητα πρόσβασης όλων των ενεχομένων μερών, με αποτέλεσμα να μη γνωρίζουν οι μεν πώς διαχειρίζονται τα χρήματα οι εταίροι τους από την άλλη πλευρά των συνόρων·

3. Μπορεί να αναφέρει η Επιτροπή εάν η πορεία των πραγμάτων στις ευρωπεριφέρειες, όπου μόνο η συνεργασία είναι διασυνοριακή και όχι ο έλεγχος, έχει οδηγήσει μέχρι σήμερα σε αμφισβητούμενη και αδιαφανή διάθεση των πόρων, μεταξύ άλλων γιαποδομές και ζώνες απασχόλησης·

4. Είναι διατεθειμένη η Επιτροπή να λάβει μέτρα ώστε να καταστεί δυνατός ο ενιαίος δημοσιονομικός έλεγχος στις ευρωπεριφέρειες και κατά συνέπεια η δημοσιότητα και η συγκρισιμότητα όλων των στοιχείων, ώστε να εκλείψει κάθε λόγος αμφισβήτησης όσον αφορά την αποτελεσματικότητα και τη νομιμότητα·

Απάντηση του κ. Barnier εξ ονόματος της Επιτροπής

(10 Ιουνίου 2002)

Η Επιτροπή έλαβεπόψη την έκθεση του Ελεγκτικού Συνεδρίου των Κάτω Χωρών. Το έγγραφο συζητήθηκε στο πλαίσιο της επιτροπής παρακολούθησης Stuurgroep Euregio Maas-Rijn, αλλά η Επιτροπή δεν έχει ενημερωθεί ακόμη σχετικά με τα συμπεράσματα αυτής της συζήτησης.

Το άρθρο 11 του κανονισμού (ΕΚ) αριθ. 2064/1997(1) της Επιτροπής για την περίοδο προγραμματισμού 1994-1999 και το άρθρο 19 του κανονισμού (ΕΚ) αριθ. 438/2001(2) της Επιτροπής για την περίοδο προγραμματισμού 2000-2006 προβλέπουν κοινές ρυθμίσεις τις οποίες πρέπει να ακολουθήσουν τα κράτη μέλη, όσον αφορά τα προγράμματα Interreg, οι οποίες διασφαλίζουν ορθή χρηματοδοτική διαχείριση, λαμβάνονταςπόψη την εθνική νομοθεσία. Δεδομένου ότι τα χρηματοδοτικά ταμεία τα εφαρμόζουν από τα κράτη μέλη, αυτά είναιπεύθυνα για δημιουργία κατάλληλων συστημάτων χρηματοδότησης και ελέγχου για να ανταποκριθούν στις απαιτήσεις των κανονισμών. Τα κράτη μέλη είναι ελεύθερα να κανονίσουν τις διαδικασίες τους γιάυτό το σκοπό.

Η Επιτροπή δεν είναι της γνώμης ότι οι εφαρμοζόμενες διαδικασίες ελέγχου έχουν βλάψει σοβαρά την αποτελεσματικότητα των ελέγχων ή την ορθή επιλογή και εφαρμογή των έργων.

Οι στόχοι των προγραμμάτων και η ορθότητα της εφαρμογής τους επιτυγχάνεται εάν τα κράτη μέλη συμμορφώνονται με τις κανονιστικές απαιτήσεις.

(1) Ο κανονισμός (ΕΚ) αριθ. 2064/97 της 15ης Οκτωβρίου 1997 για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά τον δημοσιονομικό έλεγχο των δράσεων που συγχρηματοδοτούνται από τα Διαρθρωτικά Ταμεία ο οποίος διενεργείται από τα κράτη μέλη, ΕΕ L 290 της 23.10.1997.

(2) Ο κανονισμός (ΕΚ) αριθ. 438/2001 της Επιτροπής της 2ας Μαρτίου 2001 για θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά τα συστήματα διαχείρισης και ελέγχου των παρεμβάσεων των Διαρθρωτικών Ταμείων, ΕΕ L 63 της 3.3.2001.